Hoe kan Jessie Duarte en die ANC op die ekonomie fokus terwyl die party se beleid ’n remskoen vir groei is? Los die goedkoop praatjies. Lok beleggers en skep werk. – Ainslie
Pragtig aan al die mans wat opstaan teen geweld teen vroue en kinders. Ek hoop ook hulle is teen “die ander vrou” wat hul eie geslag te na kom en hulle verneder. – Seergekry, Wes-Rand
Ek koop my koerant om op hoogte te wees met belangrike wêreldgebeurtenisse. As ek wil weet wie trou of skei of kry nog ’n kind dan koop ek die Huisgenoot. Trou is in elk geval ’n oudmodiese konsep. – Parysenaar
Ashwin Willemse, as ’n bruin mens voel ek jy moet onthou, dit is jou lot. Daar is baie van ons met ’n groter lot as jy. Jy is nog jonk en jy bly een van ons Springbokke. Ons het respek vir jou. – Lukas Theunis, Pretoria
As daar nou iemand is wat die afgelope ruk in my gedagtes was en vir wie ek respek ontwikkel het, is dit Ekkapol Tsjanthawong, die afrigter van die Thaise sokkerspannetjie. Ek is so bly als het vlot verloop met hul redding, veral ook vir sy onthalwe. – Nella Witbank
In Mei vanjaar het my seun uit Engeland vir my ’n verjaardagskaartjie gepos. Tot nog toe het ek nog nie die kaartjie ontvang nie. Gelukkig het hy foto’s geneem en kon ek die pragtige kaartjie so geniet. Iemand het seker gedink dat daar ponde in die kaartjie was. – Suzette, Pretoria
Kan die Cravenweek-kommentators nie vir ons kykers meer inligting gee oor vir watter skole die kinders speel nie?